“ยูเนี่ยนเพย์ฯ” หนุนผู้บริโภค-ธุรกิจไทยใช้จ่ายผ่านออนไลน์ ลดเสี่ยงติดเชื้อ “โควิด-19”
จากผลสำรวจประจำปี ‘The Future of Payments Study – อนาคต …
13 พ.ค. 2563

จากผลสำรวจประจำปี ‘The Future of Payments Study – อนาคตแห่งการใช้จ่าย’ ของยูเนี่ยนเพย์ อินเตอร์เนชั่นแนล เผยว่าการใช้เงินสดยังมีคงบทบาทสำคัญในการชำระเงินของคนไทย ซึ่งในช่วงสถานการณ์การแพร่ระบาดของโควิด-19 ทำให้พบการเปลี่ยนแปลงของพฤติกรรมผู้บริโภคจากการใช้เงินสดเป็นหลัก มาสู่การชำระเงินในรูปแบบดิจิทัลเพิ่มมากขึ้น เพื่อลดความเสี่ยงในสัมผัสเชื้อจากพื้นผิวต่าง ๆ ซึ่งทางยูเนี่ยนเพย์ อินเตอร์เนชั่นแนล ได้มีการยกระดับการชำระเงินแบบดิจิทัล การชำระเงินผ่านโทรศัพท์มือถือ เพราะเล็งเห็นว่าประสบการณ์การใช้จ่ายที่ราบรื่นและกิจกรรมส่งเสริมทางการตลาดจะช่วยให้ผู้บริโภคเข้าใจถึงประโยชน์ของการชำระเงินแบบดิจิทัลได้เป็นอย่างดี
โดยเมื่อไม่นานมานี้ องค์การอนามัยโลก หรือ World Health Organization (WHO) ได้ออกมาประกาศเตือนว่า ธนบัตร อาจจะเป็นหนึ่งในวัตถุทที่สามารถปนเปื้อนเป็นเพิ่มการแพร่กระจายของ โควิด-19 ได้เนื่องจากเชื้อไวรัสฯ สามารถฝังตัวอยู่บนพื้นผิวของธนบัตรได้หลายวันติดต่อกัน และเพื่อป้องกันความเสี่ยงในการสัมผัสเชื้อโรคองค์กรต่าง ๆ อย่างสมาคมธนาคารไทย ที่ออกมาแนะนำให้ประชาชนหันมาใช้การชำระเงินแบบดิจิทัลมากยิ่งขึ้นเพื่อลดความเสี่ยงในการสัมผัสเชื้อไวรัสโดยตรง ทางด้าน ธนาคารกลางแห่งประเทศสิงคโปร์  ได้มีการชี้แนะประชาชนให้เปลี่ยนมาใช้การชำระเงินรูปแบบดิจิทัลเพื่อสนับสนุนมาตรการรักษาระยะห่างของภาครัฐ
ยูเนี่ยนเพย์ อินเตอร์เนชั่นแนล ขอร่วมเป็นส่วนหนึ่งในการช่วยสนับสนุนให้ผู้บริโภคหันมาใช้การชำระเงินแบบดิจิทัลอย่างการช้อปปิ้งออนไลน์อยู่บ้าน หรือ การชำระเงินแบบไร้สัมผัส (Contactless Payment) และ การชำระเงินผ่านคิวอาร์โค้ด (QR Payment) แทนการใช้เงินสดหากมีความจำเป็นที่จะต้องออกไปนอกบ้านเพื่อซื้อของใช้และอาหารที่ซูเปอร์มาร์เก็ต รวมไปถึงประโยชน์ที่การชำระเงินแบบดิจิทัลจะมอบให้กับผู้บริโภคในช่วงเวลานี้ อาทิ
ในประเทศไทย บัตรยูเนี่ยนเพย์ สามารถใช้ได้กับร้านค้าออนไลน์ชั้นนำ อาทิ วัตสัน (Watson), วิลล่า มาร์เก็ต (Villa Market), เซ็นทรัล กรุ๊ป (Central Group), ดีแคทลอน (Decathlon), ซูเปอร์สปอร์ต (Supersport), เอช &amp; เอ็ม (H&amp;M), ซาร่า (Zara) และ พาวเวอร์บาย (Power Buy) รวไปถึงการใช้บนแพลตฟอร์มส่งอาหารอย่าง แกร็บฟู้ด (GrabFood) หรือ บริการส่งของอย่าง ดีเอชแอล (DHL)
สำหรับผู้ถือบัตรยูเนี่ยนเพย์ สามารถใช้การชำระเงินแบบไร้สัมผัส (Contactless Payment) ได้ที่ซูเปอร์มาร์เก็ต และร้านขายยาชั้นนำของไทยได้ อาทิ บู๊ทส์, กูร์เมต์ มาร์เก็ต, เลม่อนฟาร์ม ฯลฯ
ทั้งนี้ ด้วยสถานการณ์การแพร่ระบาดของ โควิด-19 ในขณะนี้ อาจเป็นปัจจัยหนึ่งในการที่ผู้บริโภคเปิดรับการใช้การชำระเงินแบบดิจิทัลเพิ่มมากขึ้น ซึ่งการเลือกใช้บริการการชำระเงินแบบดิจิทัลจะต้องคำนึงรูปแบบการดำเนินชีวิตในแต่ละวัน และแผนการดำเนินธุรกิจ เพื่อให้เกิดประโยชน์สูงสุดในระยะยาว โดยผู้บริโภคควรเปิดรับการชำระเงินแบบดิจิทัล ซึ่งถือเป็นบรรทัดฐานใหม่ของการชำระเงินในอนาคต เพื่อให้ก้าวทันการพัฒนาของโลกและยุคสมัยที่กำลังผันตัวไปสู่สังคมไร้เงินสดอย่างเต็มรูปแบบซึ่งอยู่ไม่ไกลเกินเอื้อม
 
สำหรับ ยูเนี่ยนเพย์ อินเตอร์เนชั่นแนล (UnionPay International) เป็นบริษัทในเครือของ China UnionPay ที่มุ่งเน้นการเติบโตและการสนับสนุนธุรกิจระดับโลกของยูเนี่ยนเพย์ (UnionPay) ด้วยความร่วมมือกับสถาบันทางการเงินมากกว่า 2,000 แห่งทั่วโลก ยูเนี่ยนเพย์ อินเตอร์เนชั่นแนล ให้บริการใน 177 ประเทศและเขตการปกครอง มีการออกบัตรใน 58 ประเทศและเขตการปกครอง ครอบคลุมร้านค้ากว่า 56 ล้านแห่ง และบริการตู้เอทีเอ็มประมาณ 2.9 ล้านจุดทั่วโลก
นอกจากนี้ ยูเนี่ยนเพย์ อินเตอร์เนชั่นแนลให้บริการด้านการชำระเงินข้ามพรมแดนที่ได้รับมาตรฐานสูง ประหยัด และปลอดภัยแก่ฐานผู้ถือบัตรรายใหญ่ที่สุดของโลก พร้อมสร้างความมั่นใจด้านการบริการในท้องถิ่นที่สะดวกสบายแก่ผู้ถือบัตรและผู้ประกอบการของยูเนี่ยนเพย์ที่เพิ่มขึ้นอย่างต่อเนื่องทั่วโลก
สำหรับในประเทศไทย ยูเนี่ยนเพย์นำเสนอผลิตภัณฑ์และบริการที่หลากหลายร่วมกับเครือข่ายธนาคารพันธมิตร ได้แก่ ธนาคารกรุงเทพ, ธนาคารแห่งประเทศจีน, ธนาคารไอซีบีซี ไทย, ธนาคารกสิกรไทย, ธนาคารเกียรตินาคิน, ธนาคารกรุงไทย, ธนาคารแลนด์ แอนด์ เฮ้าส์ และบริษัทบัตรกรุงไทย ติดตามรายละเอียดเพิ่มเติมได้ที่ http://www.unionpayintl.com/th/ หรือ https://www.facebook.com/UnionPayThailand
 
อนึ่งร้านค้าที่ร่วมรายการ
(หมายเหตุ: 1 ดอลลาร์สหรัฐ = 32.0482 บาทไทย ณ วันที่ 13/5/2563 จาก https://th.exchange-rates.org/Rate/USD/THB)